Žabie Javorové pleso

Žabie Javorové pleso (iné názvy: Žabie pleso v Javorovej doline, Žabie pleso javorové, Žabie javorové pleso, Javorové Žabie pleso; nem. Krötensee – ropušie pleso, maď. Varangyos-tó – ropušie pleso, Javorove Varangyos-tó, Béka-tó, Békas-tó, poľ. Źabi Staw, Źabi Staw Jaworowy) je jazero v Zadnej Javorovej doline, ktorá je záverečnou časťou Javorovej doliny vo Vysokých Tatrách na Slovensku. Názov Historický názov plesa pochádza od zlatokopov. O jeho okolie sa v 18. storočí zaujímali hľadači pokladov z Rakús a zo Strání pod Tatrami. Dôležitú úlohu v ich rozpávaniach o tomto kúte Tatier hrali žaby – ropuchy. Velikánske žaby strážili poklady. Rozloha Má rozlohu 1,1 ha a je 197 m dlhé a 80 m široké. Dosahuje maximálnu hĺbku 15,2 m. Leží v nadmorskej výške 1 878,3 m n. m. Pleso bolo vždy postupne plnené úsypmi a od roku 1940 je čiastočne zasypané veľkou kamennou lavínou, ktorá sa zrútila z Javorového štítu. Na severe sa dvíha Suchý hrebeň a na juhu steny Javorového štítu v hlavnom hrebeni Vysokých Tatier. Zo západu na východ sa pozvoľna dvíha Zadná Javorová dolina. Turistika Pleso nie je prístupné pre verejnosť. Asi 100 m od neho prechádza zelená turistická značka vedúca Javorovou dolinou. Vodný režim Nemá povrchové prítoky a do plesa z východu pod povrchom priteká potok Javorinka a odteká na západ. Rozmery jazera v priebehu času zachytáva tabuľka: Iné projekty Commons ponúka multimediálne súbory na tému Žabie Javorové pleso Externé odkazy Wielka Encyklopedia Tatrzańska, Żabi Staw Jaworowy (po poľsky) Poloha na turistickej mape Zdroj Tento článok je čiastočný alebo úplný preklad článku Žabie Javorové pleso na českej Wikipédii (číslo revízie nebolo určené). Referencie